वंशिका अग्रवाल की कहानी- देवदूत
कहानी का आधार यह कोई कहानी नहीं है। इसका फिलहाल तो कोई मोड़ नहीं है क्योंकि इसके किरदारों की कोई शक्ल, कोई आवाज़, कोई आज, कल हम नहीं जानते हैं। हां, इसमें किरदार ज़रूर हैं। ​​​​​​किरदारों के रूप में एक परिवार है। चंद सदस्य हैंStory of Vanshika Agarwal - Devdoot
कहानी का आधार
यह कोई कहानी नहीं है। इसका फिलहाल तो कोई मोड़ नहीं है क्योंकि इसके किरदारों की कोई शक्ल, कोई आवाज़, कोई आज, कल हम नहीं जानते हैं। हां, इसमें किरदार ज़रूर हैं।
​​​​​​किरदारों के रूप में एक परिवार है। चंद सदस्य हैं उसके। चार या शायद पांच या छह...तय नहीं है इनकी गिनती भी। जो तय है, वो ये कि यह परिवार सड़क किनारे खड़ा है।
क्यों? पता नहीं। कहां से आया है, कहां जाएगा...मालूम नहीं। क्या जाने उनका रहन-सहन कैसा है? वो जिस सड़क पर खड़े हैं, वो किसी शहर की है, कस्बे या गांव की? या कोई राजमार्ग है? दोराहा-तिराहा है?
देवदूत
दिनेश का परिवार मनमाड़ से शिरडी जाने के लिए टैक्सी की राह देख रहा था। दिनेश की मां का हार्ट का ऑपरेशन सफलतापूर्वक हो गया, साईं बाबा के दरबार में मत्था टेकने जा रहा था पूरा परिवार।
दिनेश एक प्राइवेट स्कूल में टीचर है, उसके परिवार में माता-पिता, पत्नी श्वेता और 10 साल का बेटा आरव है। पिताजी की 2 एकड़ जमीन है पहले खेती करते थे, पर अब बटाई पर दे रखी है। साल भर के अनाज का काम चल जाता है। थोड़ा बहुत बेच लेते हैं। मध्यमवर्गीय ख़ुशहाल परिवार है। एक रात मां को अचानक सीने में बहुत दर्द हुआ, डॉक्टरी जांच के बाद पता चला हार्टअटैक था और 90% एवं 75% ब्लॉक हैं धमनियां,ऑपरेशन तुरंत कराना है। ख़र्चा करीब छह से सात लाख तक आएगा। दिनेश की बचत ढाई लाख के करीब थी, सब गहने मिला कर भी 5, लाख ही हो रहे थे, सारा परिवार दर्द और लाचारी से गुजर रहा था।
दिनेश ने कहा, ‘पिताजी खेत बेच देते पर मां ने सौगंध देते हुए कहा, ‘बेटा मैं अपना जीवन जी चुकी हूं। बेटा ,बहू, पोता, सब है मेरे पास। खेत तेरी एकमात्र संपत्ति है। तेरी कच्ची गृहस्थी है।’’
दिनेश के पिता की आंखें नम और होंठ जैसे सिल गए हों। अगले दिन दिनेश का स्कूल में भी मन नहीं लग रहा था, साइंस प्रोजेक्ट को डिस्कस करने प्रिंसिपल ने बुलाया। दिनेश अनमना सा था, पूछने पर कुछ ना बोला, प्रिंसिपल ने कहा ‘जाओ क्लास में।’
शाम को घर पहुंच कर सबका खिला चेहरा देखकर चौंका। श्वेता ने बताया प्रिंसिपल सर का फोन आया था बाबा के पास, बाबा ने बताया। उन्होंने कहा खेत बेचने की जरूरत नहीं है, खेती के कागजात रख के उधार ले लो , ताकि दिनेश का स्वाभिमान भी बना रहे‌, प्रिंसिपल सर देवदूत बनकर आए।